24 мая, 2017. 20 мая на адкрытай пляцоўцы ва ўнутраным дворыку БДУ адбыўся вялікі інтэрактыўны ўрок, які завяршыў праект “Чытаем па-беларуску з velcom”. Сустрэча сабрала больш за 200 вучняў з Мінскай, Гродзенскай і Віцебскай абласцей. Усяго за паўтары года існавання маштабны праект ахапіў 23 000 школьнікаў па ўсёй Беларусі. Урок праходзіў не за партамі, а ў цікавым і нестандартным фармаце. Малодшых школьнікаў чакаў квэст, у якім гасцям трэба было прадэманстраваць свае паэтычныя, літаратурныя і танцавальныя здольнасці.